Diane Kruger: parfuum se nuwe 'skoonheid' | SARIE
Diane Kruger: parfuum se nuwe ‘skoonheid’	deur Mariska van Rooyen
Hierdie parfuum (R575 vir 100 ml EDP) word as een van Calvin Klein se grootste bekendstellings in ‘n lang tyd gesien en ruik na lelies. Dié modehuis sien die lelie as ‘n “gesofistikeerde blom wat die essensie van vroulikheid vasvang – stralend en kragtig”.
Ander bekende gesigte van Calvin Klein se parfuums was Christy Turlington, Scarlett Johansson, Natalia Vodianova, Eva Mendes en Kate Moss.
Diane was onlangs te sien in die rolprente Inglourious Bastards en is bekend vir haar rolle in Troy, National Treasure en Wicker Park. Kyk ook uit vir dié Duitse aktrise in Inhale, Unknown White Male en National Treasure 3.
Buiten haar moedertaal, wat Duits is, praat Diane ook vlot Engels en Frans en sy is ook boesemvriende met modeontwerper Karl Lagerfeld. Nellie TV-kanaal nou aanlyn beskikbaar - Hoërskool NelspruitHoërskool Nelspruit
Nellie TV-kanaal nou aanlyn beskikbaar
Nellie TV-kanaal nou aanlyn beskikbaar - Hoërskool Nelspruit
NHS en Digitv is trots om aan te kondig dat die Nellie TV-kanaal nou aanlyn beskikbaar is. Die platform is gratis, maar hou in gedagte dat dit data gebruik.
Hoërskool Nelspruit is opgewonde om die kanaal te gebruik om lewendige uitsendings te stroom en dan ook om ander gebeurtenisse op kamera vas te vang en dan beskikbaar te stel op die kanaal wat dan later na gekyk kan word.
Dit is net nog ‘n opwindende, interaktiewe manier om met leerders, ouers en Oud-Nellies te kommunikeer. Leerders kry ook die geleentheid om meer te leer van kamerawerk, video-redigering en TV-aanbieding.
Skakel gerus in Saterdag, 24 Augustus om 09:00 om die lewendige uitsending van die Krieket Eerstespan wedstryd teen Uplands te kyk. Daar gaan ook ‘n baie spesiale gebeurtenis tydens middagete plaasvind wat nie gemis moet word nie!